open-index/open-wikipedia-markdown huggingface dataset:
ইনসুলিন উদ্ভিদ

**ইনসুলিন উদ্ভিদ ** (বৈজ্ঞানিক নাম: *Chamaecostus cuspidatus* - চামাইকোস্টাস কুসপিডাটাস) হলো *কোস্টাসি* (Costaceae) পরিবারের এক ভেষজ তথা ঔষধি উদ্ভিদ। এটি fiery costus তথা অগ্নিময় কোস্টাস বা spiral flag তথা সর্পিল পতাকা নামেও পরিচিত। এটি পূর্ব ব্রাজিলের ( বিশেষকরে বাহিয়া এবং এস্পিরিটো সান্টো রাজ্যের) স্থানীয় Costaceae পরিবারের প্রজাতি।  ভারতে ডায়াবেটিস রোগীদের রক্তে শর্করার মাত্রা নিয়ন্ত্রণে এই উদ্ভিদের পাতা বিশেষ উপকারী বলে বিবেচিত হওয়ার কারণে উদ্ভিদটি *ইনসুলিন উদ্ভিদ* নামে পরিচিত।  এই গাছের পাতাগুলি বড়, মাংসল দেখায়। এই বৃহৎ, মসৃণ, গাঢ় সবুজ পাতার নীচের অংশ হালকা বেগুনি রঙের। পাতাগুলি কাণ্ডের চারপাশে সর্পিলভাবে সাজানো থাকে, ভূগর্ভস্থ মূলা থেকে উদ্ভূত আকর্ষণীয়, খিলানযুক্ত গুচ্ছ তৈরি করে। চিরহরিৎ এই উদ্ভিদের সর্বোচ্চ উচ্চতা প্রায় দুই ফুট এবং ফুলগুলি কমলা রঙের এবং ১.৫ ইঞ্চি (বা ৩.৮সেমি) ব্যাসযুক্ত। গরমের সময়ে ফুল ফোটে এবং শাখা-প্রশাখার ডগায় শঙ্কু-সদৃশ মাথা বলে মনে হয়। 

## চাষাবাদ
সিদ্ধ চিকিৎসাশাস্ত্রে এটি উদ্ভিদজাত ভেষজ নামে পরিচিত। গাছটি কাশ্মীর এবং হিমালয় পর্বতমালা অঞ্চলে মূলের জন‍্য চাষ করা হয়। পূর্বে এটি আদার সাথে সম্পর্কিত এবং মূলত জিঙ্গিবেরাসি পরিবারের অংশ ছিল। ইনসুলিন গাছের চাষাবাদ করা খুব সহজ এবং এটি ভারতে সহজেই চাষযোগ্য। এই গাছ সাধারণত গরম ও আর্দ্র জলবায়ুতে ভালো জন্মায় যা পশ্চিমবঙ্গের জন্য আদর্শ এই উদ্ভিদটি খুব দ্রুত বৃদ্ধি পায়। কাণ্ড কাটার মাধ্যমে বংশবিস্তার করা হয়। গাছটির সূর্যালোক প্রয়োজন তবে এটি সামান্য ছায়াযুক্ত অঞ্চলেও জন্মে। ভারতে ঐতিহ্যবাহী ওষুধ এবং শোভাময় হিসেবে ব্যবহারের জন্য এটি চাষ করা হয়।

## ঐতিহ্যবাহী ঔষধ
গাছটির দুই-তিনটি তাজা পাতার রস বা পাতা চিবিয়ে খাওয়া যায়। গাছের পাতা শুকনো করে আয়ুর্বেদিক চিকিৎসায় ব্যবহৃত হয়। শুকনো পাতার চূর্ণ জল অথবা গরম চায়ের সাথে মিশিয়ে পান করা যায়।। 

## তথ্যসূত্র

বিষয়শ্রেণী:ব্রাজিলের উদ্ভিদ
গণবিজ্ঞপ্তি

ডান|থাম্ব| মার্কিন যুক্তরাষ্ট্রের পেনসিলভানিয়া অঙ্গরাজ্যের "মার্কার কাউন্টিতে নথিরক্ষকের কার্যালয়ে  (রেকর্ডার্স অফিস) নথিভুক্তকরণের  জন্য দলিল রেখে যাওয়া সকল ব্যক্তির" জন্য গণবিজ্ঞপ্তি, ৪ঠা জুলাই, ১৮০৭
একটি **গণবিজ্ঞপ্তি** বলতে কিছু নির্দিষ্ট ধরনের আইনি কার্যধারা সম্পর্কে জনসাধারণকে অবহিত করার জন্য প্রদত্ত এক ধরনের বিজ্ঞপ্তিকে বোঝায়।

## সরকার কর্তৃক
নির্দিষ্ট নিয়ম প্রণয়ন বা আইন প্রণয়নের কার্যধারাতে কোনও সরকারি সংস্থা বা আইনসভা কর্তৃক গণবিজ্ঞপ্তি জারি করা হয়।

বেশিরভাগ আইনি এক্তিয়ার এলাকাতে গণবিজ্ঞপ্তি প্রদান একটি আবশ্যকীয় শর্ত, যাতে কোনও নিয়ম বা আইন তৈরির *আগেই* জনসাধারণকে প্রস্তাবগুলির উপর তাদের মতামত জানাতে দেওয়া হয়।

স্থানীয় সরকারের ক্ষেত্রে, যেসব ব্যক্তি মদ বিক্রয়ের অনুমতিপত্র, অঞ্চলবিভাজন বা অঞ্চলবিভাজনের ব্যতিক্রমী ব্যবহার, অথবা অন্যান্য ছোটখাটো অনুমোদনের কাজ আবশ্যকীয়ভাবে কোনও নগর পরিষদ, কাউন্টি কমিশন, অথবা তত্ত্বাবধায়ক পর্ষদ কর্তৃক মঞ্জুর করাতে চায়, তারা প্রায়শই গণবিজ্ঞপ্তি দিয়ে থাকে।

## ব্যক্তিগত ব্যক্তি বা কোম্পানি দ্বারা
কিছু আইনি কার্যধারার বিভিন্ন পক্ষ, যেমন বন্ধকি সম্পত্তি দখল, ওসিয়তনামার প্রামাণ্য নকল এবং ভূ-স্বত্ব বিষয়ক পদক্ষেপগুলির জন্য কখনও কখনও গণবিজ্ঞপ্তি প্রকাশ করা বাধ্যতামূলক।

## যোগাযোগের ক্ষেত্রে
কখনও কখনও জাতীয় সম্প্রচার কর্তৃপক্ষের কাছ থেকে নতুন সম্প্রচার অনুমতিপত্র আবেদনের জন্য, অথবা বিদ্যমান অনুমতিপত্রে পরিবর্তন আনার জন্য গণবিজ্ঞপ্তির প্রয়োজন হয়।

মার্কিন যুক্তরাষ্ট্রের সম্প্রচার কেন্দ্রগুলি যখন মার্কিন কেন্দ্রীয় যোগাযোগ কমিশন (ফেডারেল কমিউনিকেশনস কমিশন FCC) থেকে অনুমতিপত্র নবায়ন করতে চায় অথবা যদি অন্য কোনও পক্ষ কর্তৃক সম্প্রচার কেন্দ্রটিকে ক্রয় করে, তাহলে ঐ বিষয়ে দর্শকদের অবহিত করার জন্য কেন্দ্রটিকে বাধ্যতামূলকভাবে গণবিজ্ঞপ্তি সম্প্রচার করতে হয়। ঐ গণবিজ্ঞপ্তির লেখ্যপ্রমাণ প্রায়শই কেন্দ্রের উন্মুক্ত নথিতে রাখা বাধ্যতামূলক।

## বিজ্ঞপ্তি প্রদানের পদ্ধতি
গণবিজ্ঞপ্তি প্রেরণের একটি পদ্ধতি হল স্থানীয় প্রামাণ্য সংবাদপত্রে একটি বিজ্ঞাপন হিসেবে গণবিজ্ঞপ্তিটিকে প্রকাশ করা। বেতার, দূরদর্শন (টেলিভিশন) এবং আন্তর্জাল (ইন্টারনেট)-সহ অন্যান্য উপায়েও গণবিজ্ঞপ্তি দেওয়া যেতে পারে। কিছু সরকার স্থানীয়/জাতীয় সংবাদপত্র বা সরকারি গেজেটে প্রকাশনা বাধ্যতামূলক করেছিল, যদিও কিছু রাজনীতিবিদ বৈদ্যুতিন/ইলেকট্রনীয় (আন্তর্জালিক/ইন্টারনেটভিত্তিক) বিজ্ঞপ্তির মাধ্যমে প্রকাশনার ব্যয় কমানোর চেষ্টা করেছেন।

## আরও দেখুন
*গঠনমূলক বিজ্ঞপ্তি
*প্রতিস্থাপিত সেবা
*ইউসিসি-১ অর্থায়ন বিবৃতি

## তথ্যসূত্র

বিষয়শ্রেণী:প্রশাসনিক আইন
বিষয়শ্রেণী:সম্প্রচার আইন
হলুবকা

**হলুবকা** () হল পশ্চিম ইউক্রেনের একটি লোকনৃত্য। এটি অপেশাদার, পেশাদার ইউক্রেনীয় নৃত্য দল এবং অন্যান্য লোকনৃত্য পরিবেশকদের দ্বারা পরিবেশিত হয়। "হলুবকা" (голубка) শব্দের অর্থ স্ত্রী কবুতর, যেখানে পুরুষ কবুতরকে "হলুব" (голуб) বলা হয়।

হলুবকা প্রাচীন গীতনৃত্য (রাউন্ডেল) থেকে উদ্ভূত হয়েছে। এটি সাধারণত বিয়ের অনুষ্ঠানে পরিবেশিত হয়।

১৯৫৬ সালে  প্রথমবারের মতো মঞ্চের জন্য হলুবকা নৃত্যের কোরিওগ্রাফি করেন।

## তথ্যসূত্র

বিষয়শ্রেণী:ইউক্রেনীয় নৃত্য
কারাবিনিয়ে (নৃত্য)

**কারাবিনিয়ে** (, ) হলো হাইতির একটি ঐতিহ্যবাহী সাংস্কৃতিক নৃত্য। এটি হাইতিয়ান বিপ্লবের সময় থেকে প্রচলিত। এই নৃত্যটি কনত্রাদঁসের একটি অংশ থেকে এসেছে এবং পরে পরে *[[মেরিঙ্গ|মেরিঙ্গে]]* বা *মেরেং* (হাইতিয়ান ক্রেওল) নৃত্যে রূপ নিয়েছে।

## উৎপত্তি
১৮০৪ সালের বিপ্লবের পর, ইউরোপীয় নৃত্যশৈলী (*কনত্রাদঁস*, *লঁসার* ও *কাদ্রিল*) এবং কঙ্গোর কিছু নৃত্য (*চিকা*, *বানবুলা* ও *কালেন্দা*) একত্রিত হয়ে এক যুগল নৃত্যের সৃষ্টি করে। এই নৃত্যের নামকরণ করা হয় হাইতির সেনাবাহিনীর *[[কারাবিনিয়ে]]* রেজিমেন্টের নামে।

## তথ্যসূত্র

বিষয়শ্রেণী:হাইতিয়ান নৃত্য
বিষয়শ্রেণী:লোকনৃত্য
লেগেনিয়ে

**লেগেনিয়ে** (হাঙ্গেরীয়: *legényes*) বা **ফেচিওরেস্কা** (রোমানীয়: *feciorească*) হল একটি পুরুষদের একক নৃত্য। এটি ট্রান্সিলভানিয়ার কালোতাসেগ, সিলাগিশাগ এবং মেজোষেগ অঞ্চলে বসবাসকারী হাঙ্গেরীয় জাতিগোষ্ঠীর লোকেরা করে। এটি ক্লুজ শহরের চারপাশের অঞ্চলে জনপ্রিয়।

এই নৃত্য সাধারণত তরুণ ছেলেরা করে। তবে বয়স্করাও এটি করতে পারে। এটি এককভাবে করা হয়, যেখানে একজন নৃত্যশিল্পী ব্যান্ডের সামনে নৃত্য করে। নারীরা পাশে সারিবদ্ধ হয়ে দাঁড়িয়ে গান বা ছন্দবদ্ধ শব্দ উচ্চারণ করেন। প্রতিটি নৃত্যশিল্পী সাধারণত ৪ থেকে ৮টি ধাপ সম্পাদন করে এবং সেখানে কোনো পুনরাবৃত্তি থাকে না। প্রতিটি ধাপ ৪টি অংশে বিভক্ত হয় এবং প্রতিটি অংশ ৪ তাল পর্যন্ত স্থায়ী হয়। প্রথম অংশ সাধারণত সবার জন্য একই হয়, যদিও কিছু বৈচিত্র্য রয়েছে। প্রায় প্রতিটি নৃত্যশিল্পীর নিজস্ব একটি গান থাকে এবং তারা আজীবন শুধুমাত্র সেই গানের জন্যই নৃত্য পরিবেশন করেন।

## ধরন
* লেগেনিয়ে / ফেচিওরেস্কা (কালোতাসেগ)  
* শুরু তেম্পো (সেক)  
* শুরু মাজার বা শুরু ফোগাসোলাশ (মেজোষেগ)  
* পোন্তোজো / পোন্তুরি (কুকুল্লো-মেন্তে)  
* তর্ণাভেয়ানা বা করচোস (মেজোষেগ)  
* ফিগুরাজো (সিলাগিশাগ)

## আরও দেখুন
* শুহপ্ল্যাটলার

## তথ্যসূত্র

## বহিঃসংযোগ
* ফেচিওরেস্কা / লেগেনিয়ে ভিডিও   
* ইউটিউবে লেগেনিয়ে / ফেচিওরেস্কা  
* ইউটিউবে তর্ণাভেয়ানা  
* লেগেনিয়ে সম্পর্কে আরও তথ্য

বিষয়শ্রেণী:হাঙ্গেরীয় নৃত্য
বিষয়শ্রেণী:রোমানীয় লোকনৃত্য
মাজুর (নৃত্য)

**মাজুর** একটি পোলিশ লোকনৃত্য এবং বলরুম নৃত্য। এটি মাজোভিয়া অঞ্চলে উৎপত্তি লাভ করেছে। এটি পোল্যান্ডের পাঁচটি জাতীয় নৃত্যের মধ্যে একটি।

## ইতিহাস
মাজুর নৃত্য ১৫শ শতকেই পোল্যান্ডে পরিচিত ছিল এবং ১৭শ শতকে এটি রাজকীয় প্রাসাদে জনপ্রিয় হয়ে ওঠে।

## নৃত্যরীতি
মাজুর নৃত্য ৩/৪ বা ৩/৮ মাত্রায় এবং দ্রুত গতিতে সম্পন্ন হয়। এতে সাধারণত দ্বিতীয় বা তৃতীয় মাত্রায় জোর দেওয়া হয়। এর ছন্দ চারটি সিলেবলের সমন্বয়ে গঠিত, যেখানে দুটি অষ্টম নোট এবং দুটি চতুর্থাংশ নোট থাকে। এটি আনন্দদায়ক ও প্রাণবন্ত নৃত্য। মাজুর নৃত্যের নেতা "ওডজিরেই" নামে পরিচিত।

## আরও দেখুন
*মাজুরকা

## সূত্র

বিষয়শ্রেণী:পোলীয় নৃত্য
ব্রোকার্ডের সমস্যা

**ব্রোকার্ডের সমস্যা** গণিতের সংখ্যাতত্ত্বের একটি অমীমাংসিত সমস্যা, যা ফরাসি গণিতবিদ হেনরি ব্রোকার্ডের নামে নামকরণ করা হয়েছে। সমস্যাটি n! + 1 = m^2 সমীকরণের পূর্ণসংখ্যা সমাধান খুঁজে বের করার সাথে সম্পর্কিত, যেখানে n এবং m ধনাত্মক পূর্ণসংখ্যা। এ পর্যন্ত কেবল তিনটি সমাধান জানা গেছে, তবে সমস্যাটি এখনও সম্পূর্ণ সমাধান হয়নি।

## ইতিহাস
১৮৭৬ সালে হেনরি ব্রোকার্ড
প্রথম এই সমস্যাটি প্রস্তাব করেন। পরবর্তীতে ১৯১৩ সালে ভারতীয় গণিতবিদ শ্রীনিবাস রামানুজনও এই সমস্যাটি এককভাবে উল্লেখ করেন। সমস্যাটি "ব্রাউন সংখ্যা"  ধারণার সাথেও যুক্ত, যা (n,m) ক্রমজোড়কে নির্দেশ করে যেখানে n! + 1 একটি পূর্ণবর্গ (m^2)।

## সমস্যার বিবৃতি
ব্রোকার্ডের সমস্যাটি নিম্নলিখিত সমীকরণের সমস্ত ধনাত্মক পূর্ণসংখ্যার সমাধান নির্ণয় করতে বলে:  
n! + 1 = m^2  
এখানে n! (n ফ্যাক্টরিয়াল) হল 1 থেকে n পর্যন্ত সকল ধনাত্মক পূর্ণসংখ্যার গুণফল, এবং m^2 একটি পূর্ণবর্গ সংখ্যা।

## জ্ঞাত সমাধান
এখন পর্যন্ত নিম্নলিখিত তিনটি সমাধান আবিষ্কৃত হয়েছে:
*n = 4:
4! + 1 = 24 + 1 = 25 = 5^2  
এখানে m = 5।
*n = 5:  
5! + 1 = 120 + 1 = 121 = 11^2  
এখানে m = 11।
*n = 7:  
7! + 1 = 5040 + 1 = 5041 = 71^2  
এখানে m = 71  ।

এই তিনটি ছাড়া অন্য কোনো সমাধানের অস্তিত্ব আজও প্রমাণিত হয়নি।

## গবেষণা ও অগ্রগতি
ব্রোকার্ডের সমস্যা নিয়ে বিংশ শতাব্দীতে ব্যাপক গবেষণা হয়েছে। গণিতবিদ পল এরডশ
এবং অন্যান্যরা এই সমস্যাটির সম্ভাব্য সমাধান নিয়ে কাজ করেছেন। কম্পিউটেশনাল পদ্ধতিতে n \leq 10^{9} পর্যন্ত পরীক্ষা করা হয়েছে, কিন্তু নতুন কোনো সমাধান পাওয়া যায়নি।

সমস্যাটি সংখ্যাতত্ত্বের এবিসি অনুমানের সাথেও সম্পর্কিত। যদি এবিসি অনুমান প্রমাণিত হয়, তাহলে ব্রোকার্ডের সমস্যার সমাধানের পথে নতুন দিকনির্দেশনা পাওয়া যেতে পারে বলে ধারণা করা হয়।

## তাৎপর্য
এই সমস্যাটির সরলতা সত্ত্বেও এর সমাধান অত্যন্ত জটিল। এটি ফ্যাক্টরিয়াল ফাংশন ও বর্গসংখ্যার মধ্যে সম্পর্ককে তুলে ধরে, এবং দেখায় যে ফ্যাক্টরিয়াল দ্রুত হারে বৃদ্ধি পায় বলে সমাধানগুলি বিরল। ব্রোকার্ডের সমস্যা সংখ্যাতত্ত্বের ডায়োফ্যান্টাইন সমীকরণের শ্রেণিভুক্ত, যা গণিতের একটি গভীর ও চ্যালেঞ্জিং ক্ষেত্র।

## আরও দেখুন
* ফ্যাক্টরিয়াল
* ডায়োফ্যান্টাইন সমীকরণ
* এবিসি অনুমান

## তথ্যসূত্র

বিষয়শ্রেণী:সংখ্যাতত্ত্বের অমীমাংসিত সমস্যা
বিষয়শ্রেণী:গৌণিক ও দ্বিপদী বিষয়
বিষয়শ্রেণী:এবিসি অনুমান
বিষয়শ্রেণী:ডায়োফ্যান্টাইন সমীকরণ
বিষয়শ্রেণী:শ্রীনিবাস রামানুজন
মিরাজাই (নৃত্য)

**মিরজাই** ( বা ; ) হল একটি আর্মেনীয় ও আজারবাইজানি নারী-নৃত্য এবং এর উৎপত্তি ইরানে।

এই নৃত্য ঐতিহ্যগতভাবে বিয়ের অনুষ্ঠানে পরিবেশিত হয়। এটি নারী ও পুরুষ উভয়েই পরিবেশন করতে পারে। আর্মেনিয়ার শিরাক অঞ্চলে প্রচলিত বিভিন্ন রূপের মধ্যে *পুরাতন মিরজাই* () ও *তারাকিয়ামা-মিরজাই* () উল্লেখযোগ্য। আজারবাইজানে এটি "ভাগজালি" () নামে পরিচিত।

## সংস্কৃতিতে নৃত্য
এই নৃত্য সোভিয়েত আর্মেনীয় নাট্যচলচ্চিত্র ''পেপো''তে পরিবেশিত হয়েছে। এটি দ্বিতীয় বিশ্বযুদ্ধের আগে সোভিয়েত চলচ্চিত্রের অন্যতম সেরা চলচ্চিত্র হিসেবে বিবেচিত হয়েছিল। উজেইর হাজিবেইভ তার *[[ইফ নট দেট ওয়ান, দেন দিস ওয়ান]]* অপেরেটায় এই নৃত্য ব্যবহার করেছিলেন। নাটকের প্রধান চরিত্র মাশাদি ইবাদ তার বিয়ের অনুষ্ঠানে, নাটকের চতুর্থ অঙ্কে "মিরজাই" পরিবেশন করেন।

## তথ্যসূত্র

## বহিঃসংযোগ
* মিরজাই // আর্মেনীয় সোভিয়েত এনসাইক্লোপিডিয়া / সম্পাদনা: ভি. আমবারতসুমিয়ান। — ইয়েরেভান: আর্মএসএসআর বিজ্ঞান একাডেমি, ১৯৮১। — খণ্ড ৭। — পৃ. ৬১৭।
*আজারবাইজানীয় নৃত্য বৃহৎ সোভিয়েত এনসাইক্লোপিডিয়ায় পুরনো নারী নৃত্য ("মিরজাই", "উজুনদারা") সংরক্ষণের পাশাপাশি নতুন নৃত্যেরও সৃষ্টি হচ্ছে।

বিষয়শ্রেণী:আর্মেনীয় নৃত্য
বিষয়শ্রেণী:আজারবাইজানি নৃত্য
ইউসুফ আবুল হাজ্জাজ

**[[শেখ]] ইউসুফ আবুল হাজ্জাজ** (    ; আনুমানিক ১১৫০ – আনুমানিক ১২৪৫), **আল হাগাগ** বা **আল-হাজ্জাজ**  একজন মরমী সুফি পণ্ডিত এবং ধর্মীয় ব্যক্তিত্ব ছিলেন। তার জন্মদিন প্রতি বছর মিশরের লুক্সর শহরে পালন করা হয়।

## জীবনের প্রথমার্ধ
তিনি ষষ্ঠ হিজরী শতাব্দীর শুরুর দিকে দিকে আব্বাসীয় খলিফা আল-মুকতাফি লি-আমরুল্লাহর শাসনামলে বাগদাদে জন্মগ্রহণ করেন। তিনি এক সম্ভ্রান্ত, সচ্ছল পরিবার থেকে এসেছিলেন। তাঁর পিতা আব্বাসীয় রাজ্যে উচ্চ পদে অধিষ্ঠিত ছিল। তাকে শরীফদের একজন অথবা মহানবী মুহাম্মদ সাল্লাল্লাহু আলাইহি ওয়া সাল্লামের বংশধরদের একজন হিসেবে বিবেচনা করা হয়। তার বংশধারা সৈয়দনা ইমাম হুসাইন ইবনে আলী পর্যন্ত পৌঁছায়।

## কর্মজীবন
আবু হাজ্জাজ সম্ভবত ১১৯০ থেকে ১২০০ সালের মধ্যে মক্কায় চলে আসেন। তিনি আলেকজান্দ্রিয়ায় গিয়ে শাধিলি ও রিফাই তরিকার শীর্ষস্থানীয় সুফিদের সাথে সাক্ষাৎ করেন। তিনি শায়খ আবদ আর-রাজ্জাক আল-জাযুলির নিকট শিক্ষালাভ করেন। পরে তিনি তার ঘনিষ্ঠ শিষ্যদের একজন হয়ে ওঠেন। তিনি সেখানে একটি জাওইয়া প্রতিষ্ঠা করেন। এরপর তিনি লুক্সরে ফিরে আসেন এবং কেনা মসজিদের মালিক শেখ আবদাল রহিম আল-কানাইয়ের সাথে দেখা করেন। তিনি "হাজিদের পিতা" ডাকনাম পান। আবুল হাজ্জাজ আবু হাজ্জাজ মসজিদের পৃষ্ঠপোষক। এখানে তার জন্মদিন (মাওলিদ) প্রতি বছর পালিত হয়। স্থানীয় লোককাহিনী থেকে জানা যায় যে তিনি মসজিদটি নির্মাণ করেননি। কিন্তু পরবর্তীকালে কর্মকর্তাদের দ্বারা মসজিদটি ভেঙে ফেলার প্রচেষ্টা থেকে রক্ষা করেছিলেন। হাজ্জাজ সম্ভবত  মসজিদে থাকতেন। সেখান থেকেই তাঁর ধর্মীয় শিক্ষা পরিচালনা করতেন।

## মৃত্যু এবং সমাধি
আবু হাজ্জাজ সুলতান আস-সালিহ আইয়ুবের রাজত্বকালে আনুমানিক ১২৪৪ সালে মারা যান। মৃত্যুর সময়  লুক্সরে  তাকে দেখতে অনেক ভক্ত এসেছিল। তাঁর দেহ প্রাচীন গির্জার ছাদে অবস্থিত একটি সমাধিতে স্থাপন করা হয়েছিল। এটি সেই সময়ে মাটির নীচে সমাহিত ছিল। এই স্থানেই বর্তমান মসজিদের প্রাথমিক কাঠামোটি এক দশক পরে হাজ্জাজের ছেলে নির্মাণ করে। হাজ্জাজকে সম্ভবত এই মসজিদেই  সমাহিত করা হয়েছিল।

## জন্মদিন উদযাপন
প্রতি বছর শাবান মাসের চতুর্দশ তারিখে আবু আল-হাজ্জাজ আল-আকসারির স্মরণে একটি মওলিদ অনুষ্ঠিত হয়। এই উৎসব  "আবু আল-হাজ্জাজ চক্র" নামে পরিচিত।  প্রাচীন মিশরীয়দের দেবতা আমুনের উৎসবের সাথে এটির আচার-অনুষ্ঠানের মিল আছে। লোকেরা লুক্সরের আবু হাজ্জাজ মসজিদের প্রাঙ্গণে জড়ো হয়। সেখান থেকে শহরের রাস্তা ধরে তারা আল্লাহর জিকির করতে করতে, ধর্মীয় গান গাইতে গাইতে এবং কোরআন তেলাওয়াত করতে করতে এগিয়ে যায়। এ সময় তারা “তাহতিব” (লাঠিখেলা), লাঠি নৃত্য, ঘোড়দৌড়, এবং উটের পিঠে করে রঙিন কাপড়ে মোড়ানো প্রতীকী কফিন বহন করে থাকে।

আবুল হাজ্জাজের জন্ম উৎসবের একটি বিশেষ আকর্ষণ হলো একটি নৌকা। নৌকাটি হাজার হাজার মানুষ টেনে শহরের রাস্তায় ঘুরিয়ে নিয়ে যায়। এর পিছনে বিভিন্ন পেশার মানুষের গাড়ি থাকে—যেমন কাঠমিস্ত্রি, শস্যপেষাইকারী প্রভৃতি।

## তথ্যসূত্র

বিষয়শ্রেণী:CS1 Arabic-language sources (ar)
বিষয়শ্রেণী:মৃত্যুর সাল অনিশ্চিত
বিষয়শ্রেণী:বাগদাদের ব্যক্তি
বিষয়শ্রেণী:১২৪০-এর দশকে মৃত্যু
বিষয়শ্রেণী:১১৫০-এ জন্ম
বিষয়শ্রেণী:আরবি ভাষার লেখা থাকা নিবন্ধ
পেরখুলি (নৃত্য)

**ফেরখুলি** () হল জর্জিয়ার একটি প্রধানত পুরুষদের ঐতিহ্যবাহী গোল নৃত্য। এই নৃত্যের কমপক্ষে ২০টি ধরন রয়েছে। এর মধ্যে "বহুস্তরীয়" ফেরখুলি অন্যতম জনপ্রিয়। এতে কিছু নৃত্যশিল্পী অন্যদের কাঁধের উপর দাঁড়িয়ে নাচেন এবং সঙ্গীত ৩/৪ তাল অনুযায়ী চলে। ফেরখুলির আরেকটি ধরন ধীর ও দ্রুত ছন্দের মধ্যে পরিবর্তন করে, যা ৪/৪ তালযুক্ত সঙ্গীতের সঙ্গে পরিবেশিত হয়। জর্জিয়ার উত্তর-পশ্চিমের পাহাড়ি অঞ্চল স্ভানেতি ফেরখুলির বিভিন্ন রূপের জন্য বিশেষভাবে পরিচিত।

এই নৃত্যকে ২০১৩ সালে জর্জিয়ার অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।

## আরও দেখুন
* জর্জিয়ার নৃত্য

## তথ্যসূত্র

বিষয়শ্রেণী:জর্জিয়ার নৃত্য
জাম্বা (শিল্পরূপ)

**জাম্বা** হলো একটি ঐতিহ্যবাহী নৃত্য শৈলী। এটি আর্জেন্টিনা থেকে উদ্ভূত। এটি একটি আর্জেন্টিনীয় সঙ্গীত শৈলী এবং আর্জেন্টিনীয় লোক নৃত্য। জাম্বা তার সমধ্বনি শব্দ সাম্বার থেকে সঙ্গীত, তাল, অনুভূতি, নৃত্য পদক্ষেপ এবং পোশাকের দিক দিয়ে অনেকটাই আলাদা। এর তাল ছয়টি বীটে সাজানো। এটি যুগল দ্বারা পরিবেশিত একটি রাজকীয় নৃত্য এবং জুটিরা একে অপরকে চক্কর দিয়ে নৃত্য করে ও খুবই মার্জিতভাবে একটি সাদা রুমাল নাচের সময় নাড়তে থাকে। এর মধ্যে কুয়েকা নৃত্যের কিছু সাধারণ উপাদান রয়েছে।

জাম্বা গানগুলি নানা ধরণের বিষয় নিয়ে রচিত। যেমন আর্জেন্টিনীয় ইতিহাসের উল্লেখযোগ্য ঘটনা বা ব্যক্তিদের প্রতি উৎসর্গীকৃত গান অথবা কোনো অঞ্চলের সৌন্দর্য বা মহিলাদের সৌন্দর্য নিয়ে। জাম্বায় রাজনৈতিক প্রতিবাদও প্রকাশ পায় এবং এমন একটি গানও রয়েছে যার নাম *[[এয়ারোলাইনাস আর্জেন্টিনাস]]*। জাম্বার সঙ্গীতায়নে *[[বোম্বো লেগুয়েরো]]* তবলা এক গুরুত্বপূর্ণ বাদ্যযন্ত্র হিসেবে ব্যবহৃত হয়।

## নাম এবং উৎস
"জাম্বা" নামটি একটি ঔপনিবেশিক শব্দ। এটি জাম্বোদের (যারা আমেরিকান এবং আফ্রিকান মানুষের বংশধর) জন্য ব্যবহৃত হত। তাই এটি জাম্বা নামে পরিচিত, কারণ এর গানের বিষয়বস্তু ছিল তার স্বদেশী শ্রোতাদের উদ্দেশ্যে।

১৮২৪ সালে, যখন হোসে দে সান মার্টিন-এর অধীনে পেরু স্বাধীনতা লাভ করেছিল, নৃত্যটি তখন আর্জেন্টিনার সালতা প্রদেশে পেরুর জামাকুয়েকা নামক ক্রিওল শৈলী থেকে উদ্ভূত হয়েছিল।

## বর্ণনা
জাম্বা একটি ধীর নৃত্য যা তিন-চতুর্থাংশ তাল দিয়ে, প্রধানত গিটার এবং বোম্বো লেগুয়েরো তবলায় বাজানো হয়। নৃত্যের পদক্ষেপগুলো হল হাঁটার পদক্ষেপ, পর্যায়ান্বিত পদক্ষেপ (একই সময়ে দুটি পদক্ষেপ) এবং একটি পা টিপে চলার পর্যায়ান্বিত পদক্ষেপ বা "সোবরেপাসো পুন্তিয়াদো" (একই সময়ে তিনটি পদক্ষেপ)। জাম্বায় একটি রুমালও প্রয়োজন।

## তথ্যসূত্র

বিষয়শ্রেণী:আর্জেন্টিনীয় সঙ্গীত শৈলী
বিষয়শ্রেণী:আর্জেন্টিনীয় নৃত্য
বিষয়শ্রেণী:আর্জেন্টিনায় নৃত্য
বিষয়শ্রেণী:দক্ষিণ আমেরিকার আদিবাসী নৃত্য
বিষয়শ্রেণী:দক্ষিণ আমেরিকান নৃত্য
জাতীয় ঈদগাহ

**জাতীয় ঈদগাহ** বাংলাদেশের রাজধানী ঢাকার সুপ্রিম কোর্ট প্রাঙ্গণে অবস্থিত একটি প্রধান ঈদগাহ ময়দান। এটি ঢাকা দক্ষিণ সিটি কর্পোরেশনের তত্ত্বাবধানে পরিচালিত হয় এবং দেশের অন্যতম বৃহৎ ঈদের জামাত এখানে অনুষ্ঠিত হয়। প্রতি বছর ঈদুল ফিতর ও ঈদুল আজহার প্রধান জামাত এই ঈদগাহে অনুষ্ঠিত হয়, যেখানে রাষ্ট্রপতি, মন্ত্রিসভার সদস্য, উচ্চপদস্থ সরকারি কর্মকর্তা, কূটনৈতিক ব্যক্তিত্বসহ হাজার হাজার মুসল্লি অংশগ্রহণ করেন।

## ইতিহাস
জাতীয় ঈদগাহের ইতিহাস বহু পুরনো। এটি প্রথম স্থাপিত হয়েছিল ব্রিটিশ শাসনামলে, তবে সময়ের সাথে সাথে এর আকার, কাঠামো ও ব্যবস্থাপনা আধুনিকীকরণ করা হয়েছে। ২০১৮ সালে জাতীয় ঈদগাহকে পুনর্নির্মাণ করে ৯০,০০০ মুসল্লির জন্য নামাজ আদায়ের ব্যবস্থা করা হয়।

### স্থাপত্য ও সুবিধাদি
জাতীয় ঈদগাহ একটি উন্মুক্ত প্রাঙ্গণ, যেখানে মুসল্লিদের জন্য সুপরিকল্পিত ব্যবস্থা রয়েছে। এতে রয়েছে বিশুদ্ধ পানি সরবরাহ, শৌচাগার, অজুখানা এবং জরুরি চিকিৎসা সহায়তার ব্যবস্থা। বৃষ্টির সময় নামাজ আদায়ের সুবিধার্থে বিশেষ শামিয়ানা টাঙানো হয়।

## ঈদ জামাত
প্রতি বছর জাতীয় ঈদগাহে ঈদুল ফিতর ও ঈদুল আজহার প্রধান জামাত অনুষ্ঠিত হয়। ঢাকার প্রধান ঈদ জামাত সাধারণত সকাল ৮:৩০ মিনিটে শুরু হয়। দেশের রাষ্ট্রপতি, মন্ত্রীপরিষদের সদস্য, সংসদ সদস্য এবং কূটনীতিকরা এখানে ঈদের নামাজ আদায় করেন।

## নিরাপত্তা ব্যবস্থা
জাতীয় ঈদগাহে ঈদের জামাতের সময় কঠোর নিরাপত্তা ব্যবস্থা গ্রহণ করা হয়। ঢাকা মেট্রোপলিটন পুলিশ, র‍্যাব, ও অন্যান্য নিরাপত্তা বাহিনী সার্বক্ষণিক নিরাপত্তা নিশ্চিত করে। স্ক্যানার, আর্চওয়ে ডিটেক্টর, এবং ক্লোজ সার্কিট ক্যামেরার মাধ্যমে নিরাপত্তা তদারকি করা হয়।

## স্থান ও পরিবহন
জাতীয় ঈদগাহ ঢাকার সুপ্রিম কোর্ট সংলগ্ন হওয়ায় এটি সহজেই জনসাধারণের জন্য প্রবেশযোগ্য। বাস, রিকশা, ব্যক্তিগত গাড়ি ও অন্যান্য গণপরিবহন ব্যবস্থার মাধ্যমে এটি সহজেই পৌঁছানো যায়।

## রেফারেন্স


বিষয়শ্রেণী:ঈদগাহ
বিষয়শ্রেণী:নামাজ
বিষয়শ্রেণী:ইসলামি স্থাপত্য উপাদান
বিষয়শ্রেণী:উৎসব
বিষয়শ্রেণী:ইসলামি সংস্কৃতি
উইল্থ থো গো টু দ্য বেরেক্স, জনি?

**উইল্থ থো গো টু দ্য বেরেক্স, জনি?** একটি প্রথাগত স্কটিশ হাইল্যান্ড নৃত্য। এটি ফ্রেডেরিক হিলের ১৮৪১ সালে একটি পাণ্ডুলিপি *বুক অব কোয়াড্রিলস অ্যান্ড কান্ট্রি ডান্সেস* থেকে ব্যাখ্যা করে পুনর্গঠিত হয়েছে। সাধারণত হাইল্যান্ড নৃত্যের পোশাক (কিল্ট এবং ওয়েস্টকোট) পরে, প্রতিযোগিতায় অথবা কখনও কখনও পদক পরীক্ষণ এবং প্রদর্শনীর জন্যও এই নৃত্য করা হয়। এটি "দ্য ব্যারেন রকস অব অ্যাডেন", "ব্রেস অব মার" বা "স্কটল্যান্ড দ্য ব্রেভ"-এর মতো পাইপ মার্চের সাথে নাচা যেতে পারে। মূলত, নৃত্যটি সম্ভবত "গো টু বেরউইক জনি" নামক একটি ৩/২ সময়ের গানের সাথে নৃত্য করা হত।

যেখানে অধিকাংশ জাতীয় নৃত্যে মহিলা নৃত্যশিল্পীরা অ্যাবয়ন ড্রেস পরে নাচে, সেখানে "উইল্থ থো গো টু দ্য বেরেক্স, জনি?" সাধারণ কিল্ট-ভিত্তিক পোশাক পরে নাচা হয়। এটি "জাতীয় নৃত্য" উপধারার মধ্যে দ্বিতীয় নৃত্য, অন্যটি হলো "হাইল্যান্ড ল্যাডি"।

হিলের পাণ্ডুলিপিতে "উইল্ট দাউ গো টু দ্য ব্যারিক্স জনি" ৩/২ সময়ে ছিল। বর্তমান প্রদর্শিত নৃত্যটি একটি আধুনিক রচনা এবং হিলের সংস্করণের সাথে সম্পর্কিত নয়।

## তথ্যসূত্র

## বহিঃসংযোগ
*
*

বিষয়শ্রেণী:স্কটিশ হাইল্যান্ড নৃত্য
বিষয়শ্রেণী:স্কটিশ লোক সঙ্গীত
বিষয়শ্রেণী:ক্রীড়া উৎসব
তাকালো (নৃত্য)

**তাকালো** হল একটি নিউইয়ান যুদ্ধ নৃত্য। এটি একজন যোদ্ধা বা যোদ্ধাদের একটি দল দ্বারা পরিবেশন করা হয়  এবং এটি ঐতিহ্যগতভাবে শত্রুর সঙ্গে যুদ্ধ শুরুর আগে প্রথাগত যুদ্ধ ক্লাব দ্বারা পরিবেশন করা হত।

আধুনিক সময়ে, তাকালো প্রায়ই একটি রাগবি খেলা শুরুর আগে অথবা কোন ক্রীড়া কোডে জয়লাভের পর পরিবেশন করা হয়। তাকালো এমনকি নিউইতে কোনো গুরুত্বপূর্ণ ব্যক্তির আগমনের সময়ও পরিবেশন করা হয়। এটি গুরুত্বপূর্ণ ব্যক্তির আগমন শান্তি ও ঐক্যের উদ্দেশ্যে প্রদর্শন করা হয়।

## এছাড়াও দেখুন
* হাকা

## তথ্যসূত্র

বিষয়শ্রেণী:নিউইয়ের সংস্কৃতি
বিষয়শ্রেণী:যুদ্ধ নৃত্য
বিষয়শ্রেণী:পলিনেশীয় নৃত্য
অ্যাগ্রোপেলটার

**অ্যাগ্রোপেলটার** একটি পৌরাণিক ভীতিপ্রদ প্রাণী। এটি মেইন থেকে ওরেগন পর্যন্ত কনিফার বনভূমিতে গাছের কোটরে বসবাস করতো বলে ধারণা করা হয়। এই স্থান থেকে প্রাণীটি অসতর্ক ব্যক্তির দিকে তাকিয়ে কাঠের খন্ড বা শাখা নিক্ষেপ করত। এই প্রাণীকে কিছু লোক এত গতিশীল বলে বর্ণনা করেছে, যে এটি কখনো দেখা যায়না। একটির বিবরণে বলা হয়েছে, প্রাণীটির "পাতলা, তারের মতো শরীর, একটি বানরের মতো জঘন্য মুখ, এবং পেশীবহুল কশার মতো বাহু রয়েছে। এর সাহায্যে এটি মরা শাখাগুলি ভেঙে বাতাসে ছুঁড়ে দিতে পারে, ঠিক ছয় ইঞ্চির বন্দুকের গোলার মতো।"

অ্যাগ্রোপেলটার কাঠঠোকরা, হুট পেঁচা, উচ্চ গর্ত, এবং নিস্তেজ (পচা) কাঠের ওপর নির্ভর করে বেঁচে থাকে। তাদের উপর উত্তর বনভূমিতে লোকদের অদৃশ্য হওয়ার দায় চাপানো হয়। যখন কাঠুরেরা মাথায় শাখা পড়ার কারণে মারা যায়, তখন অ্যাগ্রোপেলটারকে সেই ভারী শাখাগুলি নিক্ষেপের জন্য দায়ী করা হয়। অন্য এক সূত্রে বলা হয়েছে, প্রাণীটির "গরিলা বা অন্য কোনও ভয়ানক বানরের মাথা ছিল। তবে সম্পূর্ণ লোমশ ছিল এবং এর শরীর ছিল একটি প্রসারিত, ক্ষুধার্ত ভাল্লুকের মতো।" তাদের সম্পর্কে বলা হয় যে, "এটি সম্পূর্ণ কালো, তবে তার মুখটি ছাড়া, যার মধ্যে একটি স্পোকেন অ্যাশ-গ্রে স্কাল প্যাটার্ন ছিল যা প্রাণীটির বাকি কালো রঙের সাথে তুলনীয়।"

অন্য এক গল্পে, একটি অ্যাগ্রোপেলটার একজন অগ্রগামী জরিপকারীকে অপহরণ করে তাকে কাঁচা মাছ খেতে দিয়েছিল, যতক্ষণ না সে পালিয়ে যায়।

## তথ্যসূত্র

## বহিঃসংযোগ
* অ্যাগ্রোপেলটার, মিথিক্যাল ক্রিটারের তালিকা

বিষয়শ্রেণী:ফিয়ার্সাম ক্রিটার্স
বিষয়শ্রেণী:কিংবদন্তি প্রাণী
ঐতবারাস

থাম্ব|300x300পিক্সেল|ক্রাকোভে ২০১২ সালে ড্রাগনের প্যারেডে ঐতবারাস পোশাক
**ঐতবারাস** একটি প্রাকৃতিক আত্মা। এটি লিথুয়ানীয় পুরাণে বর্ণিত। এটি অন্যান্য নামেও পরিচিত, যেমন অ্যাটভারাস, ডামাভিকাস, পুকিস, কোকলিকাস, গাউসিনেলিস, জাল্টভিকসাস, এবং স্পিরুকাস, এবং এটি লাটভিয়ান পূকিস এর সমতুল্য।

একটি ঐতবারাস দেখতে সাদা বা কালো মুরগির মতো এবং এর লেজটি উজ্জ্বল উল্কার এর মতো ঝলমলে। বলা করা হয় যে একটি ঐতবারাস ৯ থেকে ১৫ বছর বয়সী মুরগির ডিম থেকে জন্ম নেয়।

অনেক ক্ষেত্রে, এই লিথুয়ানীয় প্রাণীটিকে একটি পাখি হিসেবে বর্ণনা করা হয়েছে। এর বাহ্যিক চেহারা একটি ড্রাগনের মতো। একটি ঐতবারাস একটি বাড়িতে ঢুকে যায় এবং বেশিরভাগ সময় বাড়ি থেকে বের হতে চায় না। এটি বাড়ির বাসিন্দাদের জন্য ভাল এবং খারাপ দু'রকম ভাগ্য নিয়ে আসে, যে বাড়িতে থাকছে সেখানে চুরি করা সোনা এবং শস্য প্রদান করে এবং প্রায়ই বাড়ির লোকদের সমস্যায় ফেলতে থাকে।

## আরও দেখুন

* আজাতার
* কক্যাট্রিস

## তথ্যসূত্র

* আলগিরদাস জুলিয়াস গ্রেইমাস, "ঈশ্বর এবং মানুষ: লিথুয়ানীয় পুরাণ নিয়ে গবেষণা", ইন্ডিয়ানা ইউনিভ. প্রেস (নভেম্বর ১৯৯২)

বিষয়শ্রেণী:পৌরাণিক পাখি
বিষয়শ্রেণী:লিথুয়ানীয় লোককাহিনীর চরিত্র
আলান (কিংবদন্তী প্রাণী)

**আলান** ফিলিপাইনসের টিঙ্গুয়ান উপজাতির লোককাহিনীর বিকৃত প্রেতাত্মা। তাদের ডানা থাকে এবং তারা উড়তে পারে। তাদের আঙুল এবং পায়ের আঙুল পেছনে দিকে ফিরানো থাকে।

*আলান*দের সম্পর্কে বলা হয় তারা মাসিক রক্ত, গর্ভপাতিত ভ্রূণ, সন্তান জন্মানোর পরের অবশিষ্টাংশ অথবা অন্যান্য প্রজনন বর্জ্য সংগ্রহ করে। তারপর সেগুলোকে মানব শিশুতে রূপান্তরিত করে এবং তাদের নিজেদের সন্তান হিসেবে লালন-পালন করে। তারা প্রস্রবণের কাছাকাছি অত্যন্ত সুন্দর বাড়িতে বাস করে, বাড়িগুলি সোনা এবং অন্যান্য মূল্যবান বস্তু দিয়ে তৈরি।

## তথ্যসূত্র

## অতিরিক্ত পাঠ

*  
* SurLaLune Fairy Tales: Man and the Alan
* SurLaLune Fairy Tales: The Alan and the Hunters

বিষয়শ্রেণী:ফিলিপাইনের কিংবদন্তির প্রাণী
বিষয়শ্রেণী:আব্রা (প্রদেশ) এর সংস্কৃতি
বিষয়শ্রেণী:ফিলিপাইন
বিষয়শ্রেণী:কিংবদন্তি প্রাণী
বিষয়শ্রেণী:প্রেতাত্মা
আলমাজ (পৌরাণিক প্রাণী)

**আলমাজ** (আদিগেহ: , চেচেন এবং ইনগুশ: *আলমাজ* অথবা *হুন-সাগ*; ) সাধারণত "বনের মানুষ" অথবা "পাথরের আত্মা" হিসেবে অনুবাদ করা হয়। এটি একটি পৌরাণিক প্রাণী যা চেচেন, ইনগুশ এবং সিরকাসিয়ান লোকবিশ্বাসে একটি দুষ্ট বনের সত্তা হিসেবে বিবেচিত হয় এবং এর চুলে যাদুকরী শক্তি থাকে। লিখিতভাবে এর প্রথম "প্রত্যয়ন" ছিল মঙ্গোলদের হাতে বন্দী একজন বাভারীয় দ্বারা। তবে এটি চেচেন, ইনগুশ এবং সিরকাসিয়ান জাতির লোকবিশ্বাসে উপস্থিত রয়েছে।

পুরুষ আলমাজকে লোমশ এবং ভয়ঙ্কর বলা হয়, এবং তার বুকে একটি কুঠারি খচিত থাকে। মহিলাদের খুব সুন্দর, সোনালি চুল রয়েছে এবং তাদের "প্রিয় কাজ" হল রাতের বেলা চাঁদের নিচে নাচ করা। আলমাজের চুলে যাদুকরী শক্তি থাকে। তবে যদি তার চুল তুলে নেওয়া হয় বা এমনকি ধরা হয়, তবে এটি অসহায় হয়ে পড়তে পারে। কিছু মানুষের মতে, এটি মঙ্গোল আক্রমণের সময় বা ঐ সময়ে সিমসির উত্তরাধিকারী রাজ্য মঙ্গোল-নিয়ন্ত্রিত গোল্ডেন হর্ডের অধীনে ছিল এবং মঙ্গোল প্রভাবের অধীনে সৃষ্টি হয়েছিল। "*আলমাজ*" শব্দটি মঙ্গোল থেকে নেওয়া, যেখানে এটি মূলত "বনের মানুষ" বোঝাত। তবে আমজাদ জাইমুখা পরামর্শ দিয়েছেন যে, "আলমাজ" নামটি সম্ভবত সিমসির গোল্ডেন হর্ড এর সময়ে উত্তর ককেশীয়দের জন্য ইতিমধ্যেই বিদ্যমান স্থানীয় ধারণার জন্য ব্যবহৃত হতে শুরু করেছিল।

## তথ্যসূত্র

## উল্লিখিত উৎস

* আমজাদ জাইমুখা (2005) ''দ্য চেচেনস: আ handbook''. রাউটলেজ। 

বিষয়শ্রেণী:এশীয় পৌরাণিক জীব
নেপাল অলিম্পিক কমিটি

**নেপাল অলিম্পিক কমিটি** (; এছাড়াও সংক্ষেপে আইওসি কোড **এনইপি** দ্বারা পরিচিত) হলো নেপালের জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নেপালের ললিতপুরে অবস্থিত।

বর্তমানে নেপাল অলিম্পিক কমিটির সভাপতির দায়িত্ব পালন করছেন জীবন রাম শ্রেষ্ঠা, যিনি ২০০৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নিলেন্দ্র রাজ শ্রেষ্ঠা।

## ইতিহাস
১৯৬২ সালে নেপালের বহু-ক্রীড়ার সর্বোচ্চ সংস্থা হিসেবে নেপাল অলিম্পিক কমিটি প্রতিষ্ঠিত হয়েছে। প্রিন্স নেপালের বসুন্ধরা এই সংস্থার প্রথম সভাপতির দায়িত্ব পালন করেছেন, যিনি ১৯৬২ হতে ১৯৬৭ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় দুই বছর পর নেপাল ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে নেপাল

## তথ্যসূত্র

## বহিঃসংযোগ
*  
* এএনওসিতে নেপাল অলিম্পিক কমিটি 
* অলিম্পিডিয়ায় নেপাল অলিম্পিক কমিটি 
* অলিম্পিক.কমে নেপাল অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে নেপাল
বিষয়শ্রেণী:নেপালের ক্রীড়া পরিচালনা পরিষদ
বিষয়শ্রেণী:১৯৬২-এ নেপালে প্রতিষ্ঠিত
বিষয়শ্রেণী:১৯৬২-এ প্রতিষ্ঠিত ক্রীড়া সংস্থা
জানা (পৌরাণিক)

**জানা** (বচন **জানে**; পুরানো বানান অনুসারে **জীনা** এবং **জীনে**) হল রোমানীয় ভাষায় গ্রীক চারিটেস অথবা পরী মায়ের সমকক্ষ। এরা মুমা পাড়ুরিয়ের মতো দৈত্যদের বিপরীত। এই চরিত্রগুলি পরী কাহিনীতে ইতিবাচক ভূমিকায় উপস্থিত হয় এবং সাধারণত জঙ্গলে বাস করে। এদের রোমানীয় পরী এবং জার্মানিক এলফ এর সমকক্ষও বলা যেতে পারে। এরা আকার এবং চেহারায় ভিন্ন হয় এবং নিজেদের পরিবেশে মিশে যাওয়ার জন্য রূপান্তরিত হতে পারে। এটি তাদের সুরক্ষা এবং আড়াল হিসেবে কাজ করে। তারা জঙ্গলে খোলামেলা উপস্থিত হতে পারে এবং যাত্রীদের তাদের পিছু নিতে প্ররোচিত করতে পারে যাতে তারা পথ খুঁজে পায়। এছাড়াও, তারা জঙ্গলে লুকিয়ে থাকতে পারে এবং চিহ্ন ও "রুটি খণ্ড" দিয়ে সাহায্যপ্রাপ্তদের শান্তভাবে গাইড করতে পারে।

## পৌরাণিক ভূমিকা
এরা গর্ভে ভ্রূণকে জীবন দেয় এবং তাদের গায়ে নাচের দক্ষতা, সৌন্দর্য, দয়া এবং সৌভাগ্য দেওয়ার মতো মহত্ত্বের উপহার দেয়। লোককাহিনীতে বলা হয়, এদের বিরক্ত করা উচিত নয় কারণ এদের খারাপ কাজ করার ক্ষমতা থাকে অথবা ভুলকারীকে অভিশাপ দিতে পারে। তারা বিশেষত শিশুদের বা অন্য ভালো মানুষদের জন্য রক্ষক দেবদূত হিসেবেও কাজ করে।

## ভাষাগত উৎপত্তি
*জানা* শব্দটি রোমান দেবী ডায়ানা থেকে এসেছে (যেমন করে অ্যাস্টুর-লিওনিজে *[[জানা]]* এসেছে)। তার সব সৌন্দর্য রয়েছে এবং তিনি সেটি অন্যদের দেন।

## সংস্কৃতিতে
*জানা* বর্তমানে রোমানীয় ভাষায় একটি আকর্ষণীয় মেয়েকে বোঝাতে ব্যবহৃত হয়।

## এছাড়াও দেখুন
* জানা
* সন্তোড়ি

## তথ্যসূত্র

### সাধারণ তথ্যসূত্র

* 

বিষয়শ্রেণী:রোমানীয় পৌরাণিক কাহিনী
বিষয়শ্রেণী:পরী
বিষয়শ্রেণী:রোমানীয় পৌরাণিক প্রাণী
বিষয়শ্রেণী:জঙ্গলের আত্মা
বিষয়শ্রেণী:ইউরোপীয় পুরাণ
বিষয়শ্রেণী:কাল্পনিক প্রাণী
ইউজা

**ইউজা** (ল্যাটিন: *Yuxa Yilan*, সিরিলিক: *Юха елан*, প্রাচীন তুর্কি: 𐰖𐰆𐰎𐰀; ), বা **ইউহা** তুর্কি পুরাণের একটি পৌরাণিক প্রাণী। জনপ্রিয় বিশ্বাস অনুযায়ী, প্রতিটি ১০০ বছর বয়সী সাপ রূপ পরিবর্তন করে ইউজাতে পরিণত হয়। রূপকথায়, ইউজাকে এক সুন্দরী যুবতী হিসেবে বর্ণনা করা হয় এবং পুরুষদের বিয়ে করে সন্তান জন্ম দেয়।

ইউজা একটি পৌরাণিক প্রাণী যার মাথা ড্রাগনের মতো এবং আগুন উদগীরণ করতে পারে বা বিষাক্ত কামড় দিতে পারে। এর শরীর সরীসৃপের মতো, দুইটি পা (কখনও কখনও কোনোটিই থাকে না) এবং একটি কাঁটাযুক্ত লেজ থাকে। এটি সুদর্শন যুবক বা সুন্দরী যুবতীতে পরিণত হতে পারে এবং নিজের ইচ্ছামতো মানুষকে আকর্ষণ, সুরক্ষা বা আতঙ্কিত করতে পারে।

## এছাড়াও দেখুন
* চুভাশ ড্রাগন
* ওলগোই খোরখোই – মঙ্গোলীয় মৃত্যুকীট
* ইয়েলবেগেন
* জিলান্ত
* লিলিথ

## তথ্যসূত্র

## বহিঃসংযোগ
* ইউভখা (Yuvha) 
* 

বিষয়শ্রেণী:তুর্কি পৌরাণিক প্রাণী
বিষয়শ্রেণী:ইউরোপীয় পৌরাণিক প্রাণী
বিষয়শ্রেণী:রূপান্তরকারী সত্তা
বিষয়শ্রেণী:পৌরাণিক সাপ
বিষয়শ্রেণী:নারী পৌরাণিক প্রাণী
বিষয়শ্রেণী:ইউরোপীয় পুরাণ
পাখাযুক্ত ঘোড়া

একটি **ডানাযুক্ত ঘোড়া**, **উড়ন্ত ঘোড়া** বা **টেরিপাস** হল এক ধরনের কিংবদন্তির প্রাণী। এটি সাধারণত একটি ঘোড়া হিসেবে চিত্রিত হয় যার পাখির ডানা থাকে। ডানাযুক্ত ঘোড়ারা বিভিন্ন সংস্কৃতির পুরাণে পাওয়া যায়, এর মধ্যে গ্রিক পুরাণ অন্যতম।

## বর্ণনা

### গ্রিক পুরাণ
* প্রাচীন পেগাসাস হল একটি পৌরাণিক ডানাযুক্ত ঘোড়া।
* হিপালেক্ট্রিয়ন হল একটি অর্ধ-ঘোড়া, অর্ধ-মোরগ সংকর প্রাণী। এটি প্রাচীন গ্রিক শিল্পে দেখা যায়।

### হিন্দু পুরাণ
* দেবদত্ত হল হিন্দুধর্মে কল্কির ডানাযুক্ত উড়ন্ত সাদা ঘোড়া। এটি দেবতা শিব কর্তৃক প্রদান করা হয়েছিল।
* উচ্চৈঃশ্রবস হল একটি সাদা ডানাযুক্ত ঘোড়া, যা হিন্দু শাস্ত্রে বর্ণিত হয়েছে এবং দুধের সমুদ্র মন্থনের সময় উদ্ভূত অতিপ্রাকৃত জীবগুলির মধ্যে একটি।

### ইসলামি পুরাণ
* ইসলাম ধর্মে, আল-বুরাক হল সেই বাহন যা মুহাম্মদ কে মেরাজের সময় বহন করেছিল।
* ইসলামি ঐতিহ্যে, হাইজুম হল প্রধান দেবদূত জিবরাঈল এর বাহন।

### চীনা পুরাণ
তিয়ানমা ছিল একটি 'স্বর্গীয়' ডানাযুক্ত ঘোড়া। এটি চীনা লোককথায় পাওয়া যায়।
একটি চিয়ানলিমা হল একটি কিংবদন্তি ডানাযুক্ত ঘোড়া, যা চীনা সাহিত্যে উল্লেখিত।

### তুর্কি পুরাণ
তুলপার হল তুর্কি পুরাণে একটি ডানাযুক্ত বা দ্রুতগামী ঘোড়া।

### তিব্বতি পুরাণ
বায়ু ঘোড়া হল তিব্বতি পুরাণের একটি ডানাযুক্ত ঘোড়া।

### ইথিওপীয় পুরাণ
ইথিওপীয় পেগাসাস ইরিত্রিয়ার উপকূলের লাল সাগরের একটি দ্বীপে জন্মগ্রহণ করেছিল।

### জুরা পর্বতের পুরাণ
কিছু জুরার কিংবদন্তি ঘোড়া ডানাযুক্ত ঘোড়া হিসেবে চিত্রিত হয়েছে।

## এছাড়াও দেখুন
* হিপোগ্রিফ, একটি ডানাযুক্ত ঘোড়ার সংকর

## তথ্যসূত্র

## বহিঃসংযোগ

*
বিষয়শ্রেণী:পুরাণে ঘোড়া
বিষয়শ্রেণী:পুরাণিক সংকর প্রাণী
*
আংনিও

**আংনিও** () কোরিয়ান জাতির সৃষ্টির কিংবদন্তি অনুসারে এক ভালুক যে পরবর্তীতে নারীতে পরিণত হয়।

## কাহিনি
একটি বাঘ ও একটি ভালুক একসঙ্গে একটি গুহায় বাস করত এবং স্বর্গীয় রাজা হোয়ানউং এর কাছে প্রার্থনা করেছিল যাতে তারা মানব হয়ে উঠতে পারে। হোয়ানউং তাদের প্রার্থনা শুনলেন এবং তাদের ২০টি রসুন ও একগুচ্ছ মগওয়ার্ট দিলেন এবং আদেশ দিলেন যে ১০০ দিন তারা শুধুমাত্র এই খাদ্য গ্রহণ করবে এবং সূর্যের আলো থেকে দূরে থাকবে। অনাহারের কারণে বাঘ প্রায় ২০ দিন পর গুহা ছেড়ে চলে যায়, কিন্তু ভালুকটি গুহায় থেকে যায়। ২১ দিন পর, ভালুকটি এক নারীতে রূপান্তরিত হয়।

আংনিও কৃতজ্ঞতা প্রকাশ করে হোয়ানউংকে নৈবেদ্য প্রদান করে। কিন্তু স্বামীর অভাবে সে বিষণ্ণতায় ভুগতে থাকে এবং এক পবিত্র বেতুলা গাছের (কোরীয়:) নিচে প্রার্থনা করতে থাকে যাতে সে একটি সন্তান লাভ করতে পারে। হোয়ানউং তার প্রার্থনা শুনে গভীরভাবে প্রভাবিত হয়েছিলেন। তিনি আংনিওকে নিজের স্ত্রী হিসেবে গ্রহণ করেন এবং কিছুদিন পরেই তাদের একটি পুত্রসন্তান জন্মগ্রহণ করে। এর নাম ডানগুন যে পরবর্তীতে কোরিয়া জাতির প্রতিষ্ঠাতা হন।

## গল্পের ব্যাখ্যা
আংনিওর দুটি প্রধান বৈশিষ্ট্য রয়েছে। কোরিয়ার প্রাচীন জাতির প্রতিষ্ঠার কিংবদন্তি সাধারণত প্রতিষ্ঠাতার পিতৃপুরুষের রক্তরেখাকে চিওনশিন (কোরীয়:) এবং মাতৃরেখাকে জিশিন () হিসেবে স্থাপন করে। ফলে, ওংন্যোকে টোটেম এর একটি রূপ হিসেবে গণ্য করা হয় যা ডানগুনের মাতৃরেখা দ্বারা দেবীতুল্য হয়েছে।

অন্যদিকে, ভালুকের নিজস্ব ধর্মীয় তাৎপর্য রয়েছে। ভালুক ভূমির দেবতা এবং কৃষি সংস্কৃতিতে উর্বরতার প্রতীক। তাই ভালুককে সাধারণত স্ত্রীলিঙ্গ হিসেবে ধরা হয়। ওংন্যোকে এক ধরনের দেবী হিসেবেও ব্যাখ্যা করা হয়।

## বহিঃসংযোগ
* কোরিয়ার কিংবদন্তি: ডানগুন

বিষয়শ্রেণী:কোরিয়ান দেবী
বিষয়শ্রেণী:কোরিয়ান পৌরাণিক প্রাণী
বিষয়শ্রেণী:পৌরাণিক ভালুক
বিষয়শ্রেণী:ডানগুন
গ্রামীণ ইউনিভার্সিটি

**গ্রামীণ ইউনিভার্সিটি** বাংলাদেশ সরকারের অনুমোদিত একটি বেসরকারি বিশ্ববিদ্যালয়, যা রাজধানী ঢাকায় অবস্থিত। ২০২৫ সালে বাংলাদেশ সরকার এই বিশ্ববিদ্যালয়ের অনুমোদন প্রদান করেন। এটি দেশের অনুমোদিত ১১৬ তম বেসরকারি বিশ্ববিদ্যালয়।

## ইতিহাস
২০২৫ সালের ১৮ মার্চ এই বিশ্ববিদ্যালয়ের অনুমোদন দিয়েছে সরকার। এই বিশ্ববিদ্যালয়টির মালিকানায় আছে গ্রামীণ ট্রাস্ট। রাজধানীর উত্তরায় বিশ্ববিদ্যালয়টির অস্থায়ী ক্যাম্পাস হবে।  বিশ্ববিদ্যালয়ের বোর্ড অব ট্রাস্টিজের চেয়ারম্যানের দায়িত্বে থাকছেন গ্রামীণ ট্রাস্টের চেয়ারম্যান মো. আশরাফুল হাসান।

## মিশন
একটি মজবুত শিক্ষণীয় কাঠামো সরবরাহের মাধ্যমে, উদ্ভাবনী চিন্তার প্রসারের মাধ্যমে এবং টেকসই উপায়ে সামাজিক চ্যালেঞ্জসমূহের সমাধানকল্পে উদ্যোক্তৃত্বের মনোভাব সৃষ্টির মাধ্যমে;ভবিষ্যতের বিশ্ব নাগরিকদের গড়ে তোলা।"

## ভিশন
গ্রামীণ বিশ্ববিদ্যালয় এমন সক্ষম ও দায়বদ্ধ পেশাজীবী গড়ে তুলবে যারা প্রেরণায় উদ্দীপ্ত ও মানবতায় সমৃদ্ধ; এবং যাদের প্রচেষ্টায় বেকারত্বের সমাপ্তি, কার্বন নিঃসরণের অবসান ও দারিদ্র্যের বিলুপ্তি—এই ত্রিমুখী লক্ষ্য অর্জনের পথে বিশ্বসমাজ এগিয়ে যাবে।

## কার্যক্রম
গ্রামীণ ইউনিভার্সিটিকে ২২টি শর্ত সাপেক্ষে সাময়িক অনুমোদন দেওয়া হয়েছে।

এর মধ্যে উল্লেখযোগ্য শর্তগুলো হলো:
* বিশ্ববিদ্যালয়টির অনুমতির মেয়াদ হবে ৭ বছর।
* এটি বেসরকারি বিশ্ববিদ্যালয় আইন, ২০১০–এর সব বিধান ও শর্ত মেনে চলতে হবে।
* কমপক্ষে ২৫,০০০ বর্গফুট আয়তনের নিজস্ব বা ভাড়া করা ভবন থাকতে হবে।
* ন্যূনতম তিনটি অনুষদ এবং এসব অনুষদের অধীনে কমপক্ষে ছয়টি বিভাগ থাকতে হবে।
* বিশ্ববিদ্যালয়ের নামে সংরক্ষিত তহবিলে কমপক্ষে ১.৫ কোটি টাকা কোনো তফসিলি ব্যাংকে জমা থাকতে হবে।

গ্রামীণ ইউনিভার্সিটি বর্তমানে এর অনুমোদনের শর্ত পূরণের প্রক্রিয়ায় রয়েছে এবং শীঘ্রই শিক্ষার্থী ভর্তি কার্যক্রম শুরু করবে।

## তথ্যসূত্র

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০২৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:উত্তরার শিক্ষাপ্রতিষ্ঠান
জ্যানি উইলকিনসন হোয়াইট

**জ্যানি উইলকিনসন হোয়াইট** (১৮৬৯ - ১৯৫৩) ছিলেন একজন অস্ট্রেলিয়ান ইম্প্রেশনিস্ট (অন্তর্মুদ্রাবাদী) শিল্পী এবং মেলবোর্নের নারীবাদী শিল্পীদের প্রথম তরঙ্গের অংশ।

## জীবনী
[ডান|থাম্ব| ''[http://search.slv.vic.gov.au/permalink/f/1cl35st/SLV_VOYAGER1772205 ক্যান্টারবেরি ক্যাম্পানুলা ফুল]'', আনুমানিক ১৯২১–১৯৩০, স্টেট লাইব্রেরি ভিক্টোরিয়া](https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Janie_Wilkinson_Whyte_-_Canterbury_bell_flowers.jpg)
জ্যানি উইলকিনসন হোয়াইট ছিলেন একজন চিত্রশিল্পী, খোদাইকারী এবং কাঠ-খোদাই শিল্পী। তিনি ১৮৯০-১৮৯৫ সাল পর্যন্ত ন্যাশনাল গ্যালারি স্কুলে পড়াশোনা করেছিলেন। তিনি ডোরা উইলসন এবং জেসি ট্রেইলের সাথে জন ম্যাথারের কাছ থেকে খোদাইয়ের পাঠ গ্রহণ করেছিলেন। তাঁদের খোদাইকৃত ছবিগুলি ১৯০৭ সালে *দ্য লোন হ্যাণ্ড-*এ প্রকাশিত হয়েছিল। নারীদের তৈরি এই ধরণের কাজ, এই ক্ষেত্রের প্রথম দিকের কাজ ছিল। জ্যানি হোয়াইট ছিলেন একজন ইম্প্রেশনিস্ট শিল্পী যিনি প্রতিকৃতি, চিত্র অধ্যয়ন এবং ভূদৃশ্য আঁকতেন। মেলবোর্নের মহিলাদের মধ্যে প্রথম হিসেবে তিনি ডকইয়ার্ডের দৃশ্য এঁকেছিলেন। তিনি অভ্যন্তরীণ সজ্জা এবং ফুলও আঁকতেন, এবং তেল, জলরঙ ও প্যাস্টেল রঙ নিয়ে কাজ করতেন। নগরীর দৃশ্যগুলিতে তাঁর মেলবোর্ন জীবনের মনোমুগ্ধকর পর্যবেক্ষণের পরিচয় পাওয়া যায়। জ্যানি হোয়াইট সিডেনহ্যাম কলেজ এবং ইপসউইচ গার্লস গ্রামার স্কুলে শিক্ষকতা করেছেন। ১৯২০-এর দশকে তিনি মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটরসের সাথে প্রদর্শনী করেছিলেন।

মেলবোর্নে নারীবাদী শিল্পীদের প্রথম ঢেউয়ের অংশ হিসেবে, জ্যানি ১৯০৭ সালের আগস্টে ভায়োলেট টিগের সাথে নারী সাংস্কৃতিক গোষ্ঠী অস্ট্রাল স্যালনে একটি প্রবন্ধ উপস্থাপন করেন। যদিও তাঁর বক্তৃতার অনুলিপি সংরক্ষণাগারভুক্ত করা হয়নি, তবুও বলা হয় যে তিনি সেখানে অস্ট্রেলীয় মহিলা শিল্পীদের স্বীকৃতি পাওয়ার সংগ্রাম নিয়ে আলোচনা করেছেন।

জ্যানি হোয়াইট ১৯৫৩ সালের ৭ই এপ্রিল ভিক্টোরিয়ার ক্যান্টারবেরিতে তাঁর নিজের বাড়িতে মারা যান এবং তাঁর অন্ত্যেষ্টিক্রিয়া স্প্রিংভ্যাল্ক-এ সম্পন্ন করা হয়। তিনি এক বোন এবং অনেক ভাগ্নে-ভাগ্নী রেখে গেছেন।

## তথ্যসূত্র

## বহিঃসংযোগ

* জ্যানি উইলকিনসন হোয়াইট অস্ট্রেলিয়ান আর্ট অ্যাণ্ড আর্টিস্টস ফাইল, *স্টেট লাইব্রেরি ভিক্টোরিয়া*
* জ্যানি উইলকিনসন হোয়াইট: ওয়ার্ক ওল্ড অ্যাণ্ড নিউ (অ্যাথেনিয়াম, সেপ্টেম্বর ১৭-২৮, ১৯৩৫) ডিজিটাইজড আইটেম, *স্টেট লাইব্রেরি ভিক্টোরিয়া*

বিষয়শ্রেণী:১৯৫৩-এ মৃত্যু
বিষয়শ্রেণী:১৮৬৯-এ জন্ম
বিষয়শ্রেণী:অপর্যালোচিত অনুবাদসহ পাতা
ইসাবেল মে টুইডল

**ইসাবেল মে (ডায়ানা) টুইডল** (১৮৭৫-১৯৪৫), ছিলেন একজন অস্ট্রেলীয় চিত্রশিল্পী। তিনি মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটরস এবং টোয়েন্টি মেলবোর্ন পেইন্টার্স সোসাইটি ইনকর্পোরেটেডের সদস্য ছিলেন। তাঁর বেশ কিছু চিত্রকর্ম শেপার্টন আর্ট মিউজিয়াম, ভিক্টোরিয়ার জাতীয় গ্যালারি এবং নিউ সাউথ ওয়েলসের আর্ট গ্যালারিতে সংরক্ষিত রয়েছে।

## জীবনী
ইসাবেল টুইডল ১৮৭৫ সালের ২৬শে নভেম্বর নিউ সাউথ ওয়েলসে জন্মগ্রহণ করেন, তাঁর জন্ম নাম ছিল ইসাবেল মে হান্টার। ১৮৯৪ - ১৮৯৭ সাল পর্যন্ত তিনি মেলবোর্নের ন্যাশনাল গ্যালারি স্কুলে পড়াশোনা করেন। সেখানে সহশিল্পী অ্যাডা মে প্লান্টের সাথে তাঁর পরিচয় হয়েছিল।

পড়াশোনার পর তিনি ভিক্টোরিয়ান আর্টিস্ট সোসাইটিতে প্রদর্শনী শুরু করেন। ১৯০৪ সালে তিনি অস্ট্রেলিয়ান ব্যবসায়ী এবং সমাজসেবী জোসেফ থর্নটন টুইডলকে বিয়ে করেন। এই দম্পতি পুরো ইউরোপ ভ্রমণ করেছিলেন এবং ১৯২১ সালে ইংল্যান্ডের লন্ডনে বসবাস করেছিলেন। ইসাবেল টুইডল স্ক্যান্ডিনেভিয়া এবং প্রশান্ত মহাসাগরীয় অঞ্চল (সলোমন দ্বীপপুঞ্জ, নিউ গিনি এবং জাপান) পরিদর্শন করেছিলেন। সেই ভ্রমণের সময় তাঁর আঁকা ছবিগুলি লন্ডনে প্রদর্শিত হয়েছিল।

ইসাবেল টুইডলের পোস্ট-ইমপ্রেশনিস্ট শিল্পের প্রতি আগ্রহ তৈরি হয়েছিল, মূলত আর্নল্ড শোর এবং উইলিয়াম ফ্র্যাটারের কাজের মাধ্যমে। অন্যদিকে তিনি সিবিল ক্রেগ, পেগি ক্রম্বি এবং জেসি ম্যাকিনটোশকে প্রভাবিত করেছিলেন বলে মনে করা হয়।

তিনি মেলবোর্নের অনেক শৈল্পিক গোষ্ঠীর সদস্য ছিলেন, যার মধ্যে আছে সমসাময়িক শিল্প গোষ্ঠী, সমসাময়িক শিল্প সমিতি, মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটরস এবং উইমেন'স আর্ট ক্লাব।

তাঁর চিত্রকর্মগুলি শেপার্টন আর্ট মিউজিয়াম, ভিক্টোরিয়ার জাতীয় গ্যালারি এবং নিউ সাউথ ওয়েলসের আর্ট গ্যালারির সংগ্রহে রয়েছে।

## মৃত্যু এবং অবদান
ইসাবেল টুইডল ১৯৪৫ সালের ৯ই জুলাই মেলবোর্নে মারা যান।

ক্যানবেরার চিশলমের শহরতলিতে অবস্থিত টুইডল প্লেসের নামকরণ করা হয়েছে তার সম্মানে।

## প্রদর্শনী

* ১৯৪৩ সালের ১ ডিসেম্বর থেকে হথর্ন লাইব্রেরিতে; আর্নল্ড শোর, ম্যাক্স মেলড্রাম, জন রোয়েল, জ্যাস কুইন, জন ফার্মার, মেরি হুরি, ডোরা সার্লে, মার্গারেট পেস্টেল, ডোরা উইলসন, অ্যালান জর্ডান, আইলিন ডেন্ট, মারে গ্রিফিন, জিও কলভিল, এবং ভিক্টর কগের সাথে একানব্বইটি চিত্রকর্ম এবং খোদাইয়ের একটি দলগত প্রদর্শনীতে অন্তর্ভুক্তি।

## চিত্রশালা

চিত্র:Roses_by_Hunter.jpg|alt=Roses| গোলাপ
চিত্র:Tweddle-Beach.jpg|alt=Beach Scene| সমুদ্র সৈকত
চিত্র:Still_Life_by_Hunter.jpg|alt=Still Life| এখনও জীবন
চিত্র:Through_the_Forrest.jpg|alt=Through the Forest| বনের মধ্য দিয়ে
চিত্র:Elizabeth_Bay_by_Isabel_May_Hunter_became_Isabel_May_Tweddle.jpg|alt=Elizabeth Bay| এলিজাবেথ বে


## তথ্যসূত্র

## বহিঃসংযোগ

* অস্ট্রেলিয়ান আর্ট সেলস ডাইজেস্ট সাইটে ইসাবেল মে হান্টার টুইডলের ছবি
* ইসাবেল টুইডল [অস্ট্রেলিয়ান শিল্প ও শিল্পীদের ফাইল], *স্টেট লাইব্রেরি ভিক্টোরিয়া*

বিষয়শ্রেণী:২০শ শতাব্দীর অস্ট্রেলীয় শিল্পী
বিষয়শ্রেণী:১৯৪৫-এ মৃত্যু
বিষয়শ্রেণী:১৮৭৫-এ জন্ম
বিষয়শ্রেণী:অপর্যালোচিত অনুবাদসহ পাতা
অ্যাডা মে প্লান্ট

**অ্যাডা মে প্লান্ট** (৪ঠা অক্টোবর ১৮৭৫ - ৩রা জুলাই ১৯৫০) ছিলেন নিউজিল্যান্ডে জন্মগ্রহণকারী একজন পোস্ট-ইমপ্রেশনিস্ট শিল্পী। তিনি পোস্ট-ইমপ্রেশনিস্ট মেলবোর্ন কনটেম্পোরারি গ্রুপের প্রতিষ্ঠাতা প্রদর্শকদের মধ্যে একজন ছিলেন। তিনি মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটার্সের সদস্য ছিলেন।

## প্রাথমিক জীবন এবং পরিবার
অ্যাডা মে প্লান্টের জন্ম ১৮৭৫ সালের ৪ঠা অক্টোবর, নিউজিল্যান্ডের তেমুকা শহরে। তাঁর বাবা-মা ইংল্যান্ড থেকে অভিবাসী হয়ে নিউজিল্যান্ডে এসেছিলেন। তাঁর বাবা টমাস ক্রোথার প্লান্ট একজন ব্যবসায়ী হিসেবে কাজ করতেন। তাঁর মা ছিলেন ইসাবেলা প্লান্ট, যাঁর জন্ম নাম ছিল গাথ্রি। ১৮৮৮ সালে পরিবারটি অস্ট্রেলিয়ায় চলে আসে এবং পূর্ব মেলবোর্নে স্থায়ীভাবে বসবাস শুরু করে। সেখানে ১৮৯১ সালে তিনি প্রেসবিটেরিয়ান লেডিস কলেজে ভর্তি হন। তিনি লিণ্ডসে বার্নার্ড হল এবং ফ্রেডেরিক ম্যাককাবিনের কাছ থেকে ন্যাশনাল গ্যালারি স্কুলে আনুষ্ঠানিক প্রশিক্ষণ গ্রহণ করেন।

## কর্মজীবন
অ্যাডার প্রথম প্রদর্শনীটি ১৯০১ সালে ভিক্টোরিয়ান আর্টিস্ট সোসাইটিতে হয়েছিল।

১৯০২ সালে তিনি জুলিয়ান একাডেমিতে পড়াশোনা করার জন্য প্যারিসে চলে যান, সেখানে তিনি অস্ট্রেলিয়ান শিল্পী ক্রিস্টিনা অ্যাসকুইথ বেকারের সাথে একটি স্টুডিওতে ভাগাভাগি করে কাজ করতেন। অস্ট্রেলিয়ায় ফিরে আসার পর তিনি ভিক্টোরিয়ান আর্টিস্ট সোসাইটিতে একাডেমি থেকে তাঁর কাজ প্রদর্শন করেন। ১৯০৭ সালে তিনি প্রথম *অস্ট্রেলিয়ান নারী কর্ম প্রদর্শনী*তে তাঁর চিত্রকর্ম প্রদর্শন করেন, প্রতিকৃতি এবং চিত্রাঙ্কনের জন্য এখানে তাঁকে পুরস্কার প্রদান করা হয়।

১৯৩২ সালে তিনি মেলবোর্ন কনটেম্পোরারি আর্ট গ্রুপের প্রথম প্রদর্শনীতে তাঁর কাজ প্রদর্শন করেন। তিনি ১৯৪১ এবং ১৯৪৩ সালে কনটেম্পোরারি আর্ট সোসাইটির সাথে প্রদর্শনী করেছিলেন এবং ১৯৪৫ সালে জর্জ'স গ্যালারিতে তাঁর একমাত্র একক প্রদর্শনী হয়েছিল।

সারা জীবন অ্যাডা এমন কিছু বাড়িতে থেকেছেন যেখানে তিনি অন্যান্য অনেক শিল্পীদের সংস্পর্শে এসেছেন। তাঁর কর্মজীবনে তিনি উইলিয়াম ফ্রাটার এবং লিনা ব্রায়ানসের মতো শিল্পীদের উৎসাহের মাধ্যমে পোস্ট-ইম্প্রেশনিস্ট শৈলীতে দক্ষতা অর্জন করতে সক্ষম হন। শিল্পীদ্বয়ের সাথে তিনি ড্যারেবিনের "দ্য পিঙ্ক হোটেল"-এ একটি শিল্পী কলোনিতে থাকতেন। তিনি তাঁর পোস্ট-ইম্প্রেশনিস্ট কাজের জন্য বেসিল বার্ডেট (১৮৯৭–১৯৪২) এর কাছ থেকে প্রশংসামূলক সমালোচনা অর্জন করেছিলেন।

## মৃত্যু
১৯৫০ সালের ৩রা জুলাই মেলবোর্নে অ্যাডা মে প্লান্টের মৃত্যু হয়। তাঁর মৃত্যুর পর সেই শহরের স্ট্যানলি কো গ্যালারিতে একটি স্মারক প্রদর্শনী অনুষ্ঠিত হয়েছিল।

## তথ্যসূত্র

## বহিঃসংযোগ
অ্যাডা মে প্লান্ট [অস্ট্রেলীয় শিল্প ও শিল্পীদের ফাইল], *স্টেট লাইব্রেরি ভিক্টোরিয়া*

বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী
বিষয়শ্রেণী:১৯৫০-এ মৃত্যু
বিষয়শ্রেণী:১৮৭৫-এ জন্ম
বিষয়শ্রেণী:অপর্যালোচিত অনুবাদসহ পাতা
নিলয় দত্ত

**নীলয়ানন্দ দত্ত** (১৯৫২/১৯৫৩ - ১৯ সেপ্টেম্বর ২০২১)  একজন ভারতীয় আইনজীবী, ক্রিকেট প্রশাসক এবং ক্রিকেট আম্পায়ার ছিলেন। ১৯৯০ সালে তিনি একটি মাত্র একদিনের আন্তর্জাতিক ক্রিকেট ম্যাচ পরিচালনা করেন। অন্যদিকে তিনি ছিলেন ভারতের সুপ্রিম কোর্টের একজন সিনিয়র আইনজীবী।  এছাড়া তিনি আসাম ক্রিকেট অ্যাসোসিয়েশনের কর্মকর্তার দায়িত্বভার পালন করেন। তিনি ২০১৩ সালের ইন্ডিয়ান প্রিমিয়ার লিগ স্পট-ফিক্সিং এবং বেটিং মামলার তদন্তের জন্য গঠিত তিন সদস্যের মুদগাল কমিটির সদস্য ছিলেন। মুদগাল কমিটির আরও দু’জন সদস্য ছিলেন বিচারপতি মুকুল মুদগাল এবং ভারতের প্রাক্তন অতিরিক্ত সলিসিটর জেনারেল এল নাগেশ্বর রাও।

## এছাড়াও দেখুন
* একদিনের আন্তর্জাতিক ক্রিকেট আম্পায়ারদের তালিকা

## তথ্যসূত্র

বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:২০২১-এ মৃত্যু
বিষয়শ্রেণী:জন্মের সাল অনিশ্চিত
বিষয়শ্রেণী:১৯৫০-এর দশকে জন্ম
ওআইসি সংবাদ সংস্থাগুলোর ইউনিয়ন

**ওআইসি সংবাদ সংস্থাগুলোর ইউনিয়ন** (সংক্ষেপে **ইউএনএ** এবং **ইউএনএ-ওআইসি**  ),  পূর্বে **আন্তর্জাতিক ইসলামিক সংবাদ সংস্থা** (**আইআইএনএ**) নামে পরিচিত ছিল। এটি   হল ইসলামিক সহযোগিতা সংস্থা (ওআইসি)-এর একটি বিশেষায়িত সংস্থা, এটি একটি সংবাদ সংস্থা যা আরবি, ইংরেজি এবং ফরাসি ভাষায় সংবাদ প্রকাশ করে এবং ইসলামী বিশ্ব এবং ইসলামী বিষয়গুলো সম্পর্কে সংবাদ প্রকাশ করে। এর সদর দপ্তর সৌদি আরবের জেদ্দায় অবস্থিত।

সংস্থাটি ১৯৭২ সালে  তৃতীয় ইসলামী পররাষ্ট্রমন্ত্রী সম্মেলনের একটি প্রস্তাবের অধীনে প্রতিষ্ঠিত হয়েছিল। এটি ওআইসি সদস্য রাষ্ট্রগুলো দ্বারা অর্থায়ন করা হয়। মাজিদ বিন আবদুল্লাহ আল কাসাবি ওআইসি নিউজ এজেন্সি ইউনিয়ন (ইউএনএ-ওআইসি) এর নির্বাহী পরিষদের চেয়ারম্যান।

## আরো দেখুন

* ইসলামিক ব্রডকাস্টিং ইউনিয়ন

## মন্তব্য

## তথ্যসূত্র

## বহিঃসংযোগ

* 

বিষয়শ্রেণী:ইসলামি গণমাধ্যম
বিষয়শ্রেণী:১৯৭২-এ প্রতিষ্ঠিত সংগঠন
বিষয়শ্রেণী:আরব সংবাদ সংস্থা
বিষয়শ্রেণী:জেদ্দা ভিত্তিক সংগঠন
আজিয়াদ দুর্গ

**আজিয়াদ দুর্গ** (, ; ) একটি উসমানীয় দুর্গ ছিল। এটি মক্কার মসজিদে হারামের উপরে একটি পাহাড়ে অবস্থিত ছিল। এটি বর্তমানে সৌদি আরবে রয়েছে। ১৮শ শতকের শেষের দিকে নির্মিত এই দুর্গটি ২০০২ সালে সৌদি সরকার ধ্বংস করে বাণিজ্যিক ভবন আবরাজুল বায়েত তৈরি করে। তুরস্কসহ বিশ্বের বিভিন্ন মুসলিম সম্প্রদায়ের দেশগুলো এই ঘটনায় ক্ষোভ প্রকাশ করে।

## ইতিহাস
মক্কার কাবাকে দস্যু ও আক্রমণকারীদের হাত থেকে রক্ষা করার জন্য ১৭৮০ সালে উসমানীয় শাসনামলে (পরবর্তীতে হেজাজ ভিলায়েত ) দুর্গটি নির্মিত হয়েছিল। দুর্গটি বুলবুল পাহাড়ে (জেবেল কুদার একটি শাখা) প্রায় ২৩,০০০ বর্গমিটার (২৫০,০০০ বর্গফুট) এলাকা জুড়ে বিস্তৃত ছিল। উসমানীয় সাম্রাজ্য আরব উপদ্বীপ, বলকান এবং উত্তর আফ্রিকা জুড়ে একটি বিশাল সাম্রাজ্য শাসন করেছিল। তবে বিংশ শতাব্দীর শুরুতে উসমানীয় সাম্রাজ্য ভেঙে যায় এবং বর্তমান তুরস্ক একটি ধর্মনিরপেক্ষ রাষ্ট্র হিসেবে প্রতিষ্ঠিত হয়।

২০০২ সালের ১ থেকে ৯ জানুয়ারী পর্যন্ত আজিয়াদ দুর্গ ভেঙে ফেলা হয় এবং বুলবুল পাহাড়ের বেশিরভাগ অংশ সমতল করা হয়। এখানে ১৫ বিলিয়ন ডলারের উন্নয়ন প্রকল্পের জন্য এলাকাটি প্রস্তুত করা হয়।

## প্রতিক্রিয়া
[থাম্ব| ১৮৮৯ সালে [কাবা|কাবার পেছনে আজিয়াদ দুর্গ।]]
দুর্গ ধ্বংসের ঘটনায় দেশীয় ও আন্তর্জাতিক পর্যায়ে ব্যাপক প্রতিক্রিয়া দেখা দেয়। তুরস্কের পররাষ্ট্রমন্ত্রী ইসমাইল চেম ইপেকসি এবং বেশ কয়েকটি প্রতিষ্ঠান ধ্বংস প্রতিরোধের চেষ্টা করেছিল। তুর্কি ডেমোক্রেটিক লেফট পার্টি (ডিএসপি) এর ডেপুটি এরতুগরুল কুমকুওগলু এমনকি সৌদি আরব ভ্রমণ বয়কটের পরামর্শ দিয়েছিল। তুরস্কের সংস্কৃতি ও পর্যটন মন্ত্রণালয় দুর্গ ধ্বংসের নিন্দা জানিয়েছে। এই কাজটিকে বামিয়ানের বুদ্ধ ধ্বংসের সাথে তুলনা করেছে। তুরস্ক সৌদি কর্তৃপক্ষকে " উসমানীয় ঐতিহ্যবাহী স্থান ধ্বংস করার নীতি অব্যাহত রাখার" অভিযোগ তোলে।

ফরাসি সংবাদ সংস্থা এজেন্সি ফ্রান্স-প্রেস (এএফপি) সৌদি ইসলামী বিষয়ক মন্ত্রী সালেহ আল-শেখের বরাত দিয়ে জানায়, "এটি সম্পূর্ণরূপে রাষ্ট্রের এখতিয়ারের মধ্যে পড়ে, অন্য কেউ এতে হস্তক্ষেপ করতে পারে না"।  তিনি আরও বলেন, উন্নয়ন প্রকল্পের আবাসন ব্যবস্থা হাজিদের সুবিধার জন্য তৈরি করা হয়েছে। ফলে সমগ্র বিশ্বের মুসলমানদের স্বার্থ রক্ষা হবে।

তবে, এই দুর্গ এবং অন্যান্য ঐতিহাসিক স্থান ধ্বংসের কারণে সৌদিদের সমালোচনা তীব্র হয়। ২০০১ সালে রাজার নির্দেশে দুর্গটি পুনর্নির্মাণের পরিকল্পনা করা হয়েছিল। মন্ত্রী বলেন, "রাজা ফাহাদ পবিত্র হারাম প্রকল্পের জন্য বাদশাহ আবদুল আজিজ দাতব্য তহবিল অনুমোদন করেছেন এবং প্রকল্পের জন্য পাহাড় ও দুর্গ সরানোর নির্দেশ দিয়েছেন। তবে তিনি দুর্গটি সম্পূর্ণভাবে পুনর্নির্মাণেরও নির্দেশ দিয়েছেন।"

তুরস্কের ইস্তানবুলে মিনিয়াতুর্ক উদ্যানে দুর্গের একটি ১/২৫ স্কেলের মডেল সংরক্ষিত রয়েছে। এটি দর্শনার্থীদের জন্য ঐতিহ্যের স্মারক হিসেবে প্রদর্শন করা হয়।

## তথ্যসূত্র

বিষয়শ্রেণী:মক্কার ভবন ও স্থাপনা
বিষয়শ্রেণী:উসমানীয় দুর্গপ্রাকার
বিষয়শ্রেণী:১৮শ শতাব্দীতে সম্পন্ন ভবন ও স্থাপনা
বিষয়শ্রেণী:উসমানীয় সাম্রাজ্য
বাবা শাদি শহীদ

**হযরত শেখ শাদি শহীদ** (**রাজা শাদাব খান**) একজন সুফি সাধক ছিলেন। তিনিই প্রথম চিব রাজপুত যিনি বাবরের শাসনামলে একজন মুঘল রাজকন্যাকে বিয়ে করেছিলেন। তিনি জ্ঞানী ও বিজ্ঞ ব্যক্তি হিসেবে পরিচিত ছিলেন। তাকে দিল্লিতে অসুস্থ সম্রাট বাবরের চিকিৎসা করার জন্য অনুরোধ করা হয়েছিল। বাবর তার চিকিৎসায় সন্তুষ্ট হয়ে তার মেয়েকে তার সাথে বিয়ে দেন। পরে তিনি হুমায়ুনের ভাইঝিকেও (কান্দাহারের পীর হাইবাতের কন্যা) বিয়ে করেন। তবে এই বিবাহই শেষ পর্যন্ত আকবরের রাজত্বকালে শাদির মৃত্যুর কারণ হয়ে ওঠে। রাজা শাদাব খান সম্রাট বাবর, হুমায়ূন এবং আকবরের   অধীনস্থ শাসক ছিলেন। তিনি বর্তমান জম্মু ও কাশ্মীরের সীমানার মধ্যে অবস্থিত ভিম্বর, মিরপুর এবং নওশেরা জেলাগুলো শাসন করতেন। কান্দাহারে সম্রাট আকবরের আনুগত্য মেনে নেয়ায় তাকে শাদাব খান উপাধি দিয়ে কাশ্মীরের গভর্নর নিযুক্ত করা হয়। আকবরের রাজত্বকালে তিনি কান্দাহারের গভর্নর হিসেবেও দায়িত্ব পালন করেছিলেন। তাঁর গোত্র কাশ্মীরের চিব রাজপুতের সদস্যরা ভিম্বরের জান্দি চোন্ত্রায় তাঁর মাজারে সম্মান জানাতে এবং তাদের সন্তানদের জন্ম উদযাপনের জন্য আচার-অনুষ্ঠান পালন করতে আসে। গত কয়েক দশকে এই মাজারের জনপ্রিয়তা গোত্রের বাইরের মানুষের মধ্যেও বৃদ্ধি পেয়েছে। এই মাজারে দর্শন করলে সন্তানহীন দম্পতিরা সন্তান লাভ করতে পারবে এই বিশ্বাসে অনেকে মাজারে আসেন।

মূলত রাজপুত বংশের হলেও, এই শাসক পরিবার পরে ইসলাম গ্রহণ করে। তবে ঠিক কোন সময় তারা ইসলাম গ্রহণ করেছিল তা নিশ্চিত জানা যায়নি। তবে সম্ভবত বাবরের শাসনামল শুরুর আগে তারা ইসলাম গ্রহণ করে। পরিবারের প্রধান সদস্য শাদি নামের এক ব্যক্তি বাবরের কাছ থেকে তার জমিদারির স্বীকৃতি পেয়েছিলেন বলে জানা যায়। ইসলাম গ্রহণের পর তিনি “শাদাব খান” নামে পরিচিত হন। কথিত আছে যে তিনি হুমায়ুনের সাথে কয়েকটি অভিযানে যোগ দিয়েছিলেন। অবশেষে কান্দাহারের পীর হাইবাত নামে একজনের হাতে নিহত হন। তখন থেকেই তাকে একজন সাধক হিসেবে সম্মান করা হয়। তাঁর সমাধি ভিম্বর শহরের কাছে অবস্থিত। বর্তমানে সমাধিটি একটি মাজারে পরিণত হয়েছে। সেখানে স্থানীয় চিব রাজপুতরা মাজার পরিদর্শনে যান। মাজারটির নাম সুর সাদী শহীদ। চিব রাজপুতদের ঐতিহ্য অনুযায়ী, তাদের সন্তানদের একটি নির্দিষ্ট বয়সে এই মাজারে নিয়ে যাওয়া হয়। সেখানে বিশেষভাবে রাখা চুলের গোছা কাটা হয়। চুলের গোছা  না কাটা পর্যন্ত কাউকে প্রকৃত চিব বলে গণ্য হয় না।

## তথ্যসূত্র

বিষয়শ্রেণী:১৫শ শতাব্দীর ভারতীয় মুসলিম
বিষয়শ্রেণী:কাশ্মীরি মুসলিম
বিষয়শ্রেণী:কাশ্মীরি_সুফি_সাধক
বাবা নসিবউদ্দিন গাজী

**নাসার-উদ-দিন**, **বাবা নসিব-উদ-দিন গাজী** নামে পরিচিত।   একজন সুফি শিক্ষক ছিলেন। তিনি সোহরাওয়ার্দীয়া তরিকার অনুসরণ করতেন। তিনি শ্রীনগরে জন্মগ্রহণকারী কবি এবং লেখক। জীবনে তিনি অনেক জায়গায় ভ্রমণ করেছিলেন। তাকে " **আবুল-ফুকরা** "  (সকল ফকিরের পিতা) উপাধিতেও ডাকা হয়। তিনি বিখ্যাত সুফি সাধক বাবা দাউদ-ই-খাকির খলিফা ছিলেন। 

## প্রাথমিক জীবন
তিনি রাওয়ালপেন্ডির থেকে এসেছিলেন এবং তার বাবা মীর হাসান রাজীর সাথে কাশ্মীরে এসেছিলেন। ৭ বছর বয়সে তিনি আধ্যাত্মিক শিক্ষা অর্জনের জন্য সুলতান উল আরিফীন শেখ হামজা মখদুমের কাছে যান। পরে তার শিষ্য হন।  পরে মখদুম বাবা নাসিবকে শেখ বাবা দাউদ খাকির হাতে সোপর্দ করেন। 

## কর্মজীবন
বাবা নসিব একজন দক্ষ ফার্সি এবং কাশ্মীরি লেখক ছিলেন। ইসলাম প্রচারের সময় বাবা নসিব উদ্দিন গাজী সেই সময় বেশিরভাগ দুর্গম এলাকা পরিদর্শন করেছিলেন। যার মধ্যে তিব্বত, ইসকারদু, কর্ণা, দারদিস্তান, বালতিস্তান, কিশ্ত্বার, ডোডা, বদেরওয়া, পুঞ্চ, রাজৌরি, নওশেরা, বুদগাম, ( চেওদারা )  ইত্যাদি ছিল। তিনি ১২০০টি মসজিদ, গোসলখানা, মুসাফিরখানা, সেতু নির্মাণ করেছেন।  যেখানেই গেছেন সেখানে রাস্তার দুপাশে গাছ লাগিয়েছেন। যাতে মানুষ ইসলামের শিক্ষা সম্পর্কে জানতে পারে।  ধর্ম প্রচার ও জনকল্যাণমূলক কাজের জন্য  তিনি "গাজি" উপাধি লাভ করেন। "নাসিব" উপাধিটি তিনি নিজের জন্য গ্রহণ করেছিলেন (কখনো কখনো তিনি মিসকিন বা নাসিব কাশ্মীরি নামও ব্যবহার করতেন)।তার আধ্যাত্মিক প্রচারের কারণে বিপুলসংখ্যক অনুসারী তার সঙ্গে যুক্ত ছিলেন। তিনি ফকিরদের পিতা নামে পরিচিত হন। তাই তাকে লোকেরা "আবুল-ফুকরা"  বলে ডাকত। 

বাবা নসীবউদ্দিন গাজী একজন সম্মানিত সুফি সাধক ও পণ্ডিত ছিলেন। তার অনেক শিষ্য ছিল। তার সবচেয়ে বিখ্যাত শিষ্যদের মধ্যে কয়েকজন হলেন শেখ মোমিন, হাজ বাবা, বাবা আব্দুল্লাহ গুজারইয়ালি, মোহাম্মদ আমিন সোফি, মুলা জেহরি কাশ্মীরি, খাজা মোহাম্মদ আমিন গাজী এবং মুল্লা তায়ুব তাহিরি। এই শিষ্যরা তাঁর শিক্ষা ছড়িয়ে দেওয়া এবং তাঁর উত্তরাধিকার অব্যাহত রাখার ক্ষেত্রে গুরুত্বপূর্ণ ভূমিকা পালন করেছিলেন।

## বই
প্রতিবেদন অনুসারে, বাবা নাসিব-উদ-দিন গাজি প্রায় ২২টি বই লিখেছেন। যার মধ্যে বেশিরভাগই আরবি এবং ফারসি ভাষায় লিখেছেন। 

* নূর নামাহ  (ফার্সি ভাষায় নুন্দ রিশির জীবনী)।
* রেশি নামাহ 

## মৃত্যু
আবুল ফকরা ১৩ মহররম ১০৪৭ (হিজরিতে)   পৃথিবী ত্যাগ করেন। কাশ্মীরের পুরাতন বিজবেহারা শহরে তাকে সমাহিত করা হয়।  মৃত্যুবার্ষিকী উপলক্ষে  প্রতি বছর ১৩ মহররমে উরস পালিত হয়। তার সমাধি বাবা মহল্লায় অবস্থিত। এটি চতুর্ভুজ কাঠামোতে নির্মাণ করা হয়েছে।

## তথ্যসূত্র

বিষয়শ্রেণী:সুফি সাধক
বিষয়শ্রেণী:কাশ্মীরি মুসলিম
বিষয়শ্রেণী:অনন্তনাগ জেলা
বিষয়শ্রেণী:ভারতের সুফি মাজার
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:আরবি ভাষার লেখা থাকা নিবন্ধ